สิงห์รมควัน
โดย...ใต้ถุนเอ็นโก้
4 เม.ย. 2555

โดย...ใต้ถุนเอ็นโก้
วันก่อนเดินโฉบไปแถวโซนนิงสูบบุหรี่ของตึกเอนเนอร์ยี่ คอมเพล็กซ์ ซึ่งเป็นที่ตั้งของกระทรวงพลังงาน
แอบเห็น “อารักษ์ ชลธาร์นนท์” รมว.พลังงาน ถอดสูทปลดเนกไท นั่งอยู่บริเวณนั้น 
ข้างๆ มี “ทรงภพ พลจันทร์” อธิบดีกรมเชื้อเพลิงธรรมชาติ นั่งคุยกันออกรสออกชาติสลับกับการเพลิดเพลินกับมวนบุหรี่
อดสงสัยไม่ได้ว่าระดับ รมว.พลังงาน ยังต้องมานั่งรมควันกับพนักงานบริษัทอื่นๆ ในตึกนี้ด้วย 
รู้มาว่าตึกนี้ให้สูบบุหรี่ในที่ที่จัดไว้ให้ ห้ามแหกกฎสูบในอาคารเด็ดขาด 
ว่ากันจริงๆ อย่างรัฐมนตรีก็คงพอยืดหยุ่นกันได้ สูบในห้องส่วนตัวคงไม่เป็นไร แต่ “อารักษ์” ก็พร้อมที่จะปฏิบัติตามระเบียบ
เพียงแต่คงต้องขึ้นลงตึกบ่อยครั้งหน่อยในแต่ละวัน เพราะเท่าที่ทราบท่านเป็นคนที่สูบจัดใช่เล่น เอาเป็นว่าอย่าลืมรักษาสุขภาพละกัน เค้าเป็นห่วง m